Diari Oficial de la Generalitat Valenciana


Sumari del DOGV 9327, del 28-04-2022 (2022/3032)

RESOLUCIÓ número 268/2022, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es modifica la composició del Consell de Participació d'aquesta agència.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9327

Data del DOGV
:   28-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3032


Data del document
:   04-04-2022

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana

RESOLUCIÓ número 268/2022, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es modifica la composició del Consell de Participació d'aquesta agència. [2022/3032]  
El Consell de Participació de l'Agència de Prevenció i Lluita contra el Frau i la Corrupció de la Comunitat Valenciana (d'ara en avant, Agència) va ser creat mitjançant Resolució de 12 de febrer de 2018, del seu director (DOGV 8492, 22.02.2019 i BOCV 346, 22.02.2019).  
Aquest Consell es regeix per l'esmentada Resolució i pel que es disposa en els articles 24 a 26 del Reglament de funcionament i règim interior de 27 de juny de 2019, de l'Agència (DOGV 8582, 02.07.2019), regulant la seua composició en l'article 25. Així, mitjançant Resolució de 15 d'octubre de 2019, del director de l'Agència (DOGV 8665, 28.10.2019, i BOCV 31, 25.10.2020), modificada per Resolució núm. 374/2020, de 14 de setembre (DOGV 8909, 18.09.2020, i BOCV 105, 25.09.2020) es determina la composició nominal del Consell.  
L'apartat primer, lletra d, de la part dispositiva de l'esmentada Resolució de 15 d'octubre de 2019 estableix que el Consell de Participació de l'Agència, en ple, queda integrat per vocalies, formades per persones representants d'organitzacions cíviques de caràcter social que treballen contra el frau i la corrupció en la Comunitat Valenciana o que tenen entre els seus fins la transparència de l'activitat pública, el bon govern i la defensa dels drets dels ciutadans dins d'aquest àmbit al llarg del territori de la Comunitat.  
Una d'aquestes vocalies correspon a Open Society Initative for Europe i en la seua representació actua Peter Matja'i. Amb data 13 de gener de 2022, aquesta entitat aporta certificat del seu director en el qual es nomena representant de la Fundació en el Consell de Participació de l'Agència a Alba Gutiérrez Fraile en substitució del Sr. Matja'i.  
D'altra banda, en la mateixa data, 13 de gener de 2022, es va presentar per la World Compliance Association proposta de candidatura per a participar en qualitat de membre en el Consell de Participació de l'Agència, comunicant les persones representants d'aquella en aquest Consell.  
Per això, de conformitat amb el que s'estableix en la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, i en virtut de les funcions recollides en l'article 25.2 i 13.1.m del seu Reglament de funcionament i règim interior, resolc:  
  
Primer  
Modificar la composició del Consell de Participació de l'Agència de Prevenció i Lluita contra el Frau i la Corrupció de la Comunitat Valenciana, referent a la persona representant de l'Open Society Initative for Europe, i així, Peter Matja'i passa a ser substituït per Alba Gutiérrez Fraile.  
  
Segon  
Nomenar en una nova vocalía del Consell de Participació de l'Agència, a la World Compliance Association, actuant en representació d'aquesta Iván Martínez López.  
  
Tercer  
La present resolució es publicarà en el Butlletí Oficial de les Corts i en el Diari Oficial de la Generalitat Valenciana.  
  
València, 4 d'abril de 2022.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.